

REPUBLIKA HRVATSKA

OSJEČKO-BARANJSKA ŽUPANIJA

GRAD VALPOVO

Upravni odjel za komunalne i stambene

djelatnosti

Klasa:363-01/18-01/

Urbroj: 2185/01-5-18-2

Valpovo,

O B R A Z L O Ž E N J E

*PROGRAM UTROŠKA SREDSTAVA NAKNADE ZA ZADRŽAVANJE*

*NEZAKONITO IZGRAĐENIH ZGRADA U PROSTORU*

*ZA 2018. GODINU*

Osnova za donošenje ovog Programa je članak 31. stavak 1. Zakona o postupanju s nezakonito izgrađenim zgradama. Naknada se utvrđuje s Rješenjem o naknadi po službenoj dužnosti, a donosi je upravno tijelo jedinice lokalne samouprave nadležno za poslove komunalnog gospodarstva na čijem se području nalazi zgrada za koju se donosi Rješenje o izvedenom stanju. Sredstva naknade za zadržavanje nezakonito izgrađenih zgrada u iznosu od 30% prihod su Proračuna jedinice lokalne samouprave.

Naknada se namjenski koristi za izradu prostornih planova kojima se propisuju uvjeti i kriteriji za urbanu obnovu i sanaciju područja zahvaćenih nelegalnom gradnjom te za poboljšavanje infrastrukture nedovoljno opremljenih naselja.

Sukladno navedenom predlažemo donošenje Programa koji se nalazi u privitku ovog obrazloženja.

Pročelnica

Zora Pavić, dipl.iur.

*GRADSKO VIJEĆE GRADA VALPOVA na \_\_\_ sjednici održanoj \_\_\_\_\_\_ 2018. godine na temelju članka 31. st. 3. Zakona o postupanju s nezakonito izgrađenim zgradama (Nar. nov. br. 86/12, 143/13 i 65/17), i članka 16. Statuta Grada Valpova ( „Službeni glasnik Grada Valpova„ broj 8/01, 2/06, 4/09, 2/13, 7/13 i10/17), donijelo je*

***PROGRAM UTROŠKA SREDSTAVA NAKNADE ZA ZADRŽAVANJE***

***NEZAKONITO IZGRAĐENIH ZGRADA U PROSTORU***

***ZA 2018. GODINU***

***Članak 1.***

*Ovim Programom utvrđuje se namjena korištenja naknade za zadržavanje nezakonito izgrađene zgrade u prostoru koja je prihod Grada Valpova za 2018. godinu. Trideset posto ukupnih sredstava naknade za zadržavanje nezakonito izgrađenih zgrada u prostoru prihod su jedinice lokalne samouprave na čijem se području nalazi nezakonito izgrađena zgrada, odnosno prihod su Proračuna Grada Valpova. Sredstva se koriste namjenski sukladno čl. 31.st. 3. Zakona o postupanju s nezakonito izgrađenim zgradama.*

***Članak 2.***

*Sredstva naknade za zadržavanje nezakonito izgrađene zgrade u prostoru planirana su za 2018. godinu u iznosu 70.000,00 kuna, koja se planira utrošiti u Razdjelu 004 - Upravni odjel za gospodarstvo i društvene djelatnosti, Glavi 00404. – Prostorno uređenje i unapređenje stanovanja, Program 02. – Prostorno uređenje i unapređenje stanovanja – planiranje, projektiranje i građenje.*

***Članak 3****.*

*Ovaj Program utroška sredstava naknade za zadržavanje nezakonito izgrađenih zgrada u prostoru za 2018. godinu stupa na snagu osam dana od dana objave u Službenom glasniku Grada Valpova.*

*GRADSKO VIJEĆE GRADA VALPOVA*

*KLASA: 363-01/18-01/\_\_*

*URBROJ: 2185/01-1-18-\_\_ Predsjednik Gradskog vijeća:*

*Valpovo, \_\_. siječnja 2018. godine Dejan Pisačić, prof., v.r.*